**OŠ „VLADIMIR NAZOR“**

ADŽAMOVCI, S.RADIĆA 3

**ŠKOLSKI ODBOR**

KLASA: 007-04/22-02/06

URBROJ: 2178-22-02/01-22-1

ADŽAMOVCI, 09. ožujak 2022. godine

1. **SJEDNICA ŠKOLSKOG ODBORA OŠ „Vladimir Nazor“ Adžamovci**

**Zapisnik**

sa sjednice Školskog odbora održane **09.03.2022. godine** u **16:30 sati** u prostorijama škole uz poštivanje svih epidemioloških uvjeta.

Prisutni: Maja Marjanović, Dorotea Perić, Vladimir Majetić, Tomislav Šimac, Romana Domazetović, Dijana Špoljarić

Odsutni: Miroslav Jelčić

Sjednici je nazočan potreban broj članova za pravovaljano odlučivanje.

Sjednici je nazočna ravnateljica Marija Petričević i tajnica škole Dorotea Perić i kao zapisničar.

Prijedlog dnevnog reda:

*1. Usvajanje zapisnika s prethodne sjednice*

*2. Prethodna suglasnost za zasnivanje radnog odnosa po raspisanim natječajima*

*3. Različito*

Dnevni red je jednoglasno usvojen

**Ad 1.) Usvajanje zapisnika s prethodne sjednice**

Školski odbor je jednoglasno usvojio zapisnik s prethodne sjednice.

**Ad 2 .) Prethodna suglasnost za zasnivanje radnog odnosa po raspisanim natječajima**

Ravnateljica upoznaje Školski odbor da smo imali raspisane natječaje za radna mjesta učitelj/ica likovne kulture-na neodređeno nepuno radno vrijeme, učitelj/ica matematike – na određeno nepuno radno vrijeme (zamjena) i natječaj za spremačicu u PŠ Laze-na određeno nepuno radno vrijeme (zamjena). Natječaj za likovnu kulturu smo morali raspisati jer je kolegica koja je predavala navedeni predmet prešla na drugo radno mjesto u drugome gradu, kolegica koja je predavala matematiku nalazi se na komplikacijama, a spremačica u PŠ Laze se nalazi na dugotrajnom bolovanju. Natječaji za navedena radna mjesta objavljena su 17. veljače 2022. godine na oglasnoj ploči i mrežnoj stranici Hrvatskog zavoda za zapošljavanje te mrežnoj stranici i oglasnoj ploči škole.

Na natječaj za radno mjesto učitelj likovne kulture javilo se pet kandidata:

1. Bojan Dolenec, profesor (magistar) likovne kulture, VSS, Ulica Kralja Tomislava 73, 35410 Nova Kapela
2. Ksenija Bokulić, inženjer prehrambene tehnologije, VŠS, A. Starčevića 61, 35430 Okučani
3. Vlatka Bartolović, viši modni dizajner, VŠS, Potočna 29, 35404 Cernik
4. Vedrana Cah , VSS, magistra likovne pedagogije, Filipovac, Lipik Tabor 34, 34551 Lipik
5. Katarina Draženović, VSS , magistra likovne pedagogije, Stjepana Radića 3, 53220 Otočac

Nakon pregleda natječajne dokumentacije od strane Povjerenstva utvrđeno je kako troje kandidata ispunjava uvijete natječaja i pozvani su pravovremeno na pismeno testiranje. Na procjenu i vrednovanje pozvani su Bojan Dolenec, Vedrana Cah i Katarina Draženović. Na pismenu procjenu došla je samo Vedrana Cah koja je testirana i na pismenom testiranju je ostvarila 8,5 bodova od sveukupno 13 bodova. Ravnateljica je zadovoljna ostvarenim rezultatom te traži suglasnost Školskog odbora za zasnivanjem radnog odnosa s Vedrano Cah.

Ravnateljica obavještava školski odbor kako je Bojan Dolenec došao dan poslije testiranja na testiranje odnosno procjenu navodeći da iz osobnih razloga nije bio u mogućnosti doći na testiranje, te mu je objašnjeno da ukoliko kandidat koji je pravovremenom obavješten o procjeni ne dođe na istu više se ne smatra kandidatom.

Na natječaj za radno mjesto učitelj/ica matematike javila se jedna kandidatkinja, Nikolina Jugović, VSS, magistra primarnog obrazovanja, Frankopanska 118, Cernik. Kako se na natječaj javila samo jedna osoba i to nestručna osoba ravnateljica je donijela odluku da se testiranje koje je trebalo biti pismeno neće provesti u skladu s člankom 12. Pravilnika o postupku zapošljavanja te procjeni i vrednovanju kandidata za zapošljavanje OŠ „ Vladimir Nazor“ Adžamovci. Nikolina Jugović je prijedlog ravnateljice, te traži suglasnost od Školskog odbora za zasnivanje radnog odnosa s navedeni kandidatom.

Na natječaj za radno mjesto spremač/ica u PŠ Laze, javile su se dva kandidata, Branka Grganić, SSS, prodavač, Laze 42 i Ivana Babić, SSS, završena Gimnazija Nova Gradiška, Laze 23C. Oba kandidata su pozvana na usmenu procjenu. Branka Grganić je ostvarila veći broj bodova na usmenoj procjeni od Ivane Babić. Usmena procjena sastojala se od 9 pitanja koja su bila općenita, mali dio bio je iz poznavanja poslova koje bi obavljale u školi. Prijedlog ravnateljice je Branka Grganić, te traži suglasnost za zasnivanje radnog odnosa za navedenog kandidata.

**Školski odbor je jednoglasno dao suglasnost za gore navedeno.**

**Ad 3.) Različito**

Ravnateljica izvještava Školski odbor o realizaciji uspjeha učenika, navodi kako je situacija uredna i nema negativnih ocjena. Većinom su svi učenici uzorni učenici osim jednog učenika koji ima dobro vladanje. Navodi kako su primijetili od kada su učenici bili na on-line nastavi postoje određeni zaostatci, te da su djeca stalno pospana na satu, a uzrok tome je kako su otkrili igranje igrica navečer bez kontrole roditelja. Zadovoljni smo rezultatima ali trebamo se i dalje truditi i kako bismo i dalje imali uspješne rezultate. Nadalje, izvještava o sigurnosti učenika, te navodi kako sve zakonske obveze koje imamo prema Zaštiti na radu se provode sukladno zakonu. Zdravstveni i sistematski pregledi su odrađeni. Ravnateljica je Školski odbor htjela upoznati i s novonastalom situacijom s djelatnikom u školi, odnosno s školskim domarom. Postoji problem glede alkohola, imali smo već jednom situaciju gdje je bio u alkoholiziranom stanju i bili smo primorani zvati hitnu i poslati ga kući. Sada je došlo do toga stanja gdje je to postalo pitanje sigurnosti i učenika i djelatnika škole. Kako bi spriječila bilo kakve nedaće u daljnjem radu, ravnateljica je odlučila provesti alkotest nad navedenim radnikom. Utvrđeno je kako je za vrijeme radnog vremena bio u alkoholiziranom staju odnosno napuhao je 1,26 promila. Domar je upućen na bolovanje, pa ćemo vidjeti kako će se dalje razvijati situacija. S obzirom kako će i dalje ako nastavi s tim biti postupanja glede toga s naše strane ravnateljica je htjela Školski odbor pravovremeno o tome obavijestiti. Hrvatski savez košarke u kolicima poslao je zamolbu za ustupanje dvorane bez naknade dana 07. svibnja 2022. godine za održavanje revijalne utakmice košarke u kolicima između Hrvatske reprezentacije u kolicima i selekcije igrača iz Prvenstva Hrvatske. Ravnateljica traži Školski odbor suglasnost za davanje školske sportske dvorane taj dan HSKUK-u bez naknade.

**Školski odbor je dao suglasnost za gore navedeno.**

Zapisničar: Predsjednica Školskog odbora:

Dorotea Perić Dorotea Perić,mag.iur